钦定古今图书集成/历象汇编/乾象典/第064卷 > 鬳斋十一槁 > 《明河赋》谢偃
## 钦定古今图书集成/历象汇编/乾象典/第064卷 > 鬳斋十一槁 > 《明河赋》谢偃

月初回于夕阳，日夜没于天纲。步庭砌以游衍，觉云
霄之杳茫。气象万殊，缅星河而尽列；光辉一道，罗银
汉之灵长。徒观其粲兮如磋，洁兮如磨。明月照而不
失其素，飘风惊而匪扬其波。莫测其深，含天际之四
气；莫度其远，掩人间之众河。及夫岁入三秋，势直千
里。度龙驾而容曳，构鹊桥而迤逦。霞妆星靥，知婺女
“之不如；杂佩明珰，必姮娥之相似。《七夕》作之以良会，
群方于是而仰止。固能流不可准，涯不可度。既莫见
乎端倪，亦焉知其厚薄。”夫其为谦也，太阳曜而不争
其光；夫其为德也，巨海枯而莫之能涸。夺凝霜之漫
漫，方白石之凿凿。居崇高而不危，体虚无而自若。名
连地脉，影杂天文。当霁夕而逾晓，凝微雨以暂曛。明
白可称，则皓如曳练；正平可缉，亦矗似长云。亘紫极